Nog drie vra vir genadedood | Maroela Media
Nog drie vra vir genadedood
Drie mense wat terminaal siek is, berei tans hofaansoeke voor om te versoek dat dokters hulle bystaan om wetlik hul lewe te beëindig.
Netwerk24 berig Lee Last, 'n uitvoerende lid van die organisasie Dignity SA, het Woensdag gesê drie mense het die groep gevra om hulle te help om hul onderskeie aansoeke by die hooggeregshof in te dien.
Volgens Last het die persone na verwagting ses maande oor om te lewe. Hul aansoeke is egter nie dringend nie en sal op die gewone hofrol geplaas word.
Dit volg ná verlede week se hofbeslissing dat die voormalige advokaat, Robin Stransham-Ford, met behulp van 'n dokter sy eie lewe kon beëindig sonder dat die dokter vervolg of dissiplinêr verhoor mag word. Stransham-Ford het aan prostaatkanker gely wat na ander dele van sy liggaam versprei het en reeds in 'n gevorderde stadium was.
Die hooggeregshof in Pretoria het 'n dringende aansoek deur Stransham-Ford toegestaan dat 'n dokter hom mag help om sy lewe te beëindig. Hy is egter aan natuurlike oorsake dood slegs twee uur voordat die uitspraak gelewer is.
Regter Hans Fabricius het 'n aansoek deur die staat en die Raad vir Gesondheidsberoepe om die beslissing terug te trek, geweier. Hy het gesê die saak is in openbare belang en raak meer mense as net Stransham-Ford.
Boer van Pta met graaf doodgeslaan
Jayde Panayiotou-moord: Verdagte glo staatsgetuie
Ek se maak dit legal elke mense het n besluit oor hulle eie lewe vandag..As ek moet gediagnoseer word met kanker sal ek dit ook verkies voor ek lui..Het 2 familie lede sien lui tot op die laaste deur kanker ek sal nie deur so iets ooit wil gaan nie
Hoe "lui" iemand? Seker met jou foon of wat?
Hoe "lui" iemand, Ronel? Oo jaaa…seker as hy bel?
Ek het te lank in 'n hospitaal gewerk en hopeloos te veel onnodige lyding gesien en is 'n voorstander van genadedood. Dit is nes aborsie, elkeen se persoonlike besluit. Respekteer dit en laat die pasiënt met waardigheid en rustig gaan.